6-0 móti 07 Vestur/MB, 14-0 móti EB/Streymi/Skála og 4-3 móti B71. Tað eru úrslitini av fyrstu trimum dystunum hjá U17-gentuliðnum hjá okkum. -Málið fyri árið er at endutaka finaluplássið frá steypakappingini, umframt at vit heldur enn fegin eisini vilja verða partur av heiðursmerkjastríðnum í landskappingini. Kanska høgar vónir, men við hørðum arbeiði og góðum stríðsvilja hava vit góðar vónir fyri hesum, sigur Óli Djurhuus, venjari hjá liðnum.